Aleksandras Vozbinas

Aleksandras Vozbinas (1958 m. kovo 4 d. Vilniuje – 2021 m. vasario 24 d. ten pat) – lietuvių tapytojas.

Biografija 
1982 m. įstojo į Lietuvos TSR valstybinį dailės institutą, studijavo tapybą. Jį baigė 1988 m. Mokėsi prof. Augustino Savicko studijoje.

Nuo 1990 m. Lietuvos dailininkų sąjungos narys (nuo 1997 m. buvo renkamas į LDS tarybą).

Dailininkas dalyvavo daugiau kaip 300 įvairių parodų Lietuvoje ir užsienyje. Autorinių parodų skaičius viršija 50. Buvo daugelio parodų kuratorius, plenerų Lietuvoje (tarptautinis pleneras "Soutine'o dienos" Vilniuje, 1998-2014) ir užsienyje organizatorius.

Kūrinių yra įsigiję Lietuvos dailės muziejus, Lietuvos dailės fondas, Vilniaus m. savivaldybė, Nacionalinė Martyno Mažvydo biblioteka, Šardžos meno muziejus, privatūs asmenys Lietuvoje ir užsienyje.

Kūryba 
Kūrybinio kelio pradžioje dailininko darbus būtų galima įvertinti kaip savotišką nekonformistinę tapybą, inspiruotą sovietmečio paradoksų. A. Vozbinui didelę įtaką darė ekspresionistinė tapyba. Jau tada išryškėjo esminiai dailininko bruožai – profesionalizmo siekis, atsiribojimas nuo literatūriškumo, plastinės tapybos meno esmės išryškinimas. Apie 1994–1995 m. prasideda naujas A. Vozbino tapybinės evoliucijos tarpsnis, kai svarbiausi tapo abstrakcijos ir poetinio siurrealizmo elementai. Nuo 2000 m. A. Vozbino gaivališkos energijos kupinas, kovojančių spalvų įtampa grindžiamas drobes keičia ironija dvelkiantys tapiniai. Šie paveikslai formuoja kitokį – meditacinį, o dažnai ir groteskišką santykį su pasauliu.

Anot meno teoretiko prof. Antano Andrijausko, tapytojui Aleksandrui Vozbinui svarbi ne tik potėpio galia, spalvos emocionalumas, spontaniški energingų linijų žaismai, netikėti dažų nutekėjimai, bet ir struktūriniai tapybos principai: pirmiausia kompozicija, harmoningi ar konfliktuojantys tapomų erdvių, linijų, spalvinių dėmių santykiai. Gaivališką dailininko Aleksandro Vozbino prigimtį išreiškiančios drobės savo įtaigia spalvų ir linijų magija žadina dramatiškus žiūrovo išgyvenimus.

Pats dailininkas ypač domėjosi geopolitika, istorija. Šios temos dažnai atsispindi Aleksandro Vozbino tapyboje.

Parodos

Personalinės
 2000 m. Tapyba. Lietuvos Nacionalinė filharmonija. Vilnius;
 2000 m. Tapyba. Lietuvos užsienio reikalų ministerija. Vilnius;
 2001 m. „Pakeliui į Arkadiją“. Galerija „Arka“. Vilnius;
 2001 m. LR ambasada Kijeve. Ukraina;
 2002 m. Tapyba, „Mažoji galerija“. Druskininkai;
 2002 m. Tapyba, Kongresų rūmai. Vilnius;
 2003 m. Tapyba. Kanados ambasada Vilniuje;
 2003 m. Tapyba. Galerija „Python“. Kopenhaga. Danija;
 2003 m. Tapyba. Galerija „Znad Wilii“. Vilnius;
 2003 m. „Nuo pagonybės iki baroko“. UNESCO Lietuvos nacionalinė komisija. Vilnius;
 2004 m. Tapyba. Vilniaus pedagoginio universiteto galerija. Vilnius;
 2004 m. „Europos centras“. Galerija „Rojaus kalnas“. Vilnius;
 2005 m. Tapyba. Lenkijos dailininkų sąjungos galerija ZPAP. Olštynas, Lenkija;
 2005 m. Tapyba. Šiaulių universiteto galerija. Šiauliai;
 2006 m. Tapyba. Tartu universiteto galerija. Tartu. Estija;
 2006 m. Tapyba. Lenkijos dailininkų sąjungos galerija. Olštynas. Lenkija;
 2007 m. Tapyba. Lenkijos dailininkų sąjungos galerija. Torūnė. Lenkija;
 2007 m. Tapyba. Galerija „Brodiačiaja sobaka“. Sankt Peterburgas. Rusija;
 2007 m. Tapyba. Lietuvos Generalinis konsulatas. Sankt Peterburgas. Rusija;
 2008 m. Tapyba. Jubiliejinė paroda. Vilniaus m. rotušė;
 2008 m. Tapyba. Rusijos dailininkų sąjungos galerija. Sankt Peterburgas. Rusija;
 2009 m. Tapyba. Galerija "Arka". Vilnius. Lietuva;
 2009 m. Tapyba. Lietuvos ambasada Varšuvoje. Lenkija;
 2011 m. Tapyba. „Erotinės istorijos“. Savicko galerija. Vilnius;
 2012 m. Tapyba. Galerie Mare Liberum. Hamburg. Vokietija;
 2013 m. Tapyba. „Veidrodinis amžius“. Vilniaus m. rotušė.

Grupinės 
 2000 m. Vilniaus tapytojų paroda. Rotušė. Vilnius;
 2000 m. „Lietuvos dailininkų darbų paroda”. Rotušė. Dortmundas. Vokietija;
 2000 m. „New Lithuanian Music and  Art: a Closer Look”. Royal Academy of Music. Londonas. Didžioji Britanija;
 2001 m. „Lietuvos menas“. Gallery at Gildenburgh. Petersboraugh. „David S. Gordon and Margareth M. Gordon gallery“. Londonas. Didžioji Britanija;
 2001 m. „Šiuolaikinė Lietuvos tapyba“. „Art& Magio“. Bari. „Palazzo Barberini“ ir „Palazzo dele Esposizioni“. Roma. Italija;
 2001 m. „Meno mugė“. Parodų salės „Krimskij val“. Maskva;
 2002 m. „Plenery na Poludniowej”. Siedlice. Lenkija;
 2002 m. Lietuvos- Latvijos projektas „Baltų dailė“. Savicko galerija. Nida;
 2002 m. Lietuvos vaizduojamosios dailės paroda. Šiauliai;
 2002 m. XVIII tarptautinis M. K. Čiurlionio pleneras. Druskininkai;
 2003 m. „Geros investicijos“. Galerija „Maldis“. Vilnius;
 2003 m. Retrospektyvinė paroda „Soutine dienos 1998-2003“. Vilniaus rotušė. Vilnius;
 2003 m. „Šiuolaikinė Baltijos šalių tapyba“. Dailės ir dizaino parodų centras. Odensas, Danija;
 2003 m. „Lietuvos istorija tapyboje“. Lietuvos nacionalinis muziejus. Vilnius;
 2004 m. Tarptautinis pleneras „Plenery na Poludniowej“. Siedlce, Lenkija;
 2004 m. „Vilnius Varšuvoje“. Galerija „Dom artysta plastyka“. Varšuva, Lenkija;
 2005 m. Tarptautinis tapytojų pleneras. Avapessa. Korsika, Prancūzija;
 2005 m. Tarptautinis tapytojų simpoziumas „Soutine dienos 2005“.Vilnius;
 2005 m. I Vilniaus kvadrienalė. Šiuolaikinio meno centras. Vilnius;
 2005 m. Vilnaus tapytojų paroda. Galerija „Arka“. Vilnius;
 2006 m. Tarptautinis tapytojų simpoziumas „Soutine dienos 2006“. Vilnius;
 2006 m. Lietuvos tapyba. Europos parlamentas. Briuselis, Belgija;
 2006 m. Tarptautinis tapytojų pleneras. Avapessa. Korsika, Prancūzija;
 2006 m. Vilniaus kultūros dienos Sankt Peterburge „Vstrieči“. M. Šemiakino fondas. Sankt Peterburgas, Rusija;
 2007 m. „Homo Pulcher“. Galerija „Rakurs“. Minskas. Baltarusija;
 2007 m. Šiuolaikinė Lietuvos tapyba. Lietuvos Respublikos ambasada. Bernas. Šveicarija;
 2007 m. XIII Vilniaus tapybos trienalė „Dialogai“. Šiuolaikinio meno centras. Vilnius;
 2007–2008 m. Tarptautinis projektas „Lietuva ir jos rytų kaimynai: dialogas tapyboje“. Vilnius – Minskas – Kijevas – Varšuva;
 2008 m. Museo Nazionale di Castel Sankt Angelo. Roma. Italija;
 2008 m. Pirmoji Baltijos šalių bienalė. Sankt Peterburgas. Rusija;
 2008 m. Tarptautinis tapytojų simpoziumas „Soutine dienos“. Olštynas – Torūnė – Kenčinas;
 2008 m. Individualistų paroda. Maskva;
 2008 m. Paroda „Angelas“. Savicko galerija. Vilnius;
 2008 m. 1-oji tarptautinė Minsko bienalė „Color fest“. Baltarusijos nacionalinė biblioteka. Minkas Baltarusija;
 2008 m. Salon international d‘Arte SARRIA. Prancūzija;
 2009 m. Paroda „Meilė“. Savicko galerija. Vilnius;
 2009 m. Paroda „Lietuvos tūkstantmetis“. Lietuvos dailės muziejus. Vilnius;
 2010 m. Lietuvos tapytojų paroda „Lietuviškas sezonas”. Vašingtonas, Čikaga. JAV;
 2010 m. II Baltijos bienalė. Sankt Peterburgas. Rusija;
 2011 m. Paroda „Milošo įkvėpti“.„Mazowieckie centrum kultury sztuki“. Varšuva;
 2011 m. Paroda „NORD ART“. Büdelsdorf. Vokietija;
 2011 m. Lietuvos tapybos ekspozicija. Venecijos bienalė. Italija;
 2012 m. Trečioji Baltijos šalių bienalė. Sankt Peterburgas. Rusija.

Projektai 
Aleksandras Vozbinas organizavo ir kuravo nemažai projektų Lietuvoje ir užsienyje:

 Tarptautinis dailininkų simpoziumas „Soutine dienos". Lietuva. 1998–2010 m.;
 Šiuolaikinė Lietuvos tapyba. Lietuvos Respublikos ambasada. Bernas. Šveicarija. 2008 m.;
 Tarptautinis projektas „Lietuva ir jos rytų kaimynai: dialogas tapyboje“. Vilnius – Minskas – Kijevas – Varšuva. 2007–2008 m.;
 „Reginos" pleneras. Druskininkai. 2003–2009 m.;
 Lietuvos tapybos paroda Varšuvos kultūros centre. Lietuvos nepriklausomybės 10-čiui pažymėti. 2000 m.;
 Lietuvos tapybos parodų ciklas Italijoje. 2001 m.;
 Šiuolaikinės tapybos pristatymas Lietuvos Respublikos Prezidento vizito Ukrainoje metu. 1999 m.

Nuorodos 
 Personalinis Aleksandro Vozbino tinklalapis .

Šaltiniai 

Lietuvos dailininkai